Червена скала
Червѐна скала̀ е село в Южна България, община Ардино, област Кърджали.

География 

Село Червена скала се намира в най-източната част на Западните Родопи, на 5 – 6 km западно от границата им с Източните Родопи, на около 16 km запад-югозападно от центъра на град Кърджали и 5 km север-североизточно от град Ардино.

Селото е застроено предимно на две места по две съседни височини. На северозапад от него през около километър разстояние, по съседни успоредни била, са разположени селата Млечино и Искра. На североизток се намира село Богатино, по пътя през което Червена скала се свързва със село Кобиляне, а от него на запад – с общинския център Ардино и на изток – с областния център Кърджали.

Надморската височина при старата крайпътна чешма в източната част на село Червена скала е около 728 m.

История 
Село Червена скала е създадено при отделяне от село Млечино през 1986 г. на дотогавашната махала Червена скала (Ал-кая).

Религии 
Изповядваната религия в село Червена скала е ислям.

Обществени институции 
Село Червена скала към 2020 г. е център на кметство Червена скала.

Молитвеният дом в селото е джамия.

Източници и бележки

Външни препратки 

Села в област Кърджали
Населени места в община Ардино